17S 
SCHAFARZIK FERENCZ 
A MAGYARHONI FÖLDTANI TÁRSULAT FÖLDRENGÉSI BIZOTTSÁGÁNAK 
EDDIGI MŰKÖDÉSÉRŐL. 
(Fölolvastatott az 1883 január 3-án tartott szakiüésen.) 
A magyarhoni földtani társulat földrengési bizottsága az 188J no¬ 
vember 25-én tartott ülésén tényleg megkezdette működését azon tervezet 
alapján, melyet az azelőtt működött ideiglenes földrengési bizottság dol¬ 
gozott ki s melyet a földtani társulat választmánya némi módosítással 
elfogadott. 
A bizottság e tervezetet2 példányban íratta le; egyikét saját levéltárá¬ 
ban helyezvén el, másikát pedig a magyar tud. Akadémia math. és 
természettudományi állandó bizottságához 1881. nov. 29-ikén intézett 
jelentéséhez mellékelte, melyben egyszersmind a magy. tud. Akadémia 
által kilátásba helyezett pénzsegélyből első berendezés czíme alatt 200 frt., 
és évi segély czímén 100 frt., összesen 300 frt. kiutalványozásáért folya¬ 
modott. 
A kért összeget br. Eötvös Loránd, a mathematikai és természetudo- 
mányi bizottság előadója, 1881 deczember 13-án volt szíves utalványozni. 
Ezen az első ülésen kívül a földrengési bizottság nem tartott többé 
gyűlést, egyrészt azért, mivel rendkívüli esemény nem adta magát elő, 
másrészt pedig azon oknál fogva, minthogy a bizottság egyes tagjai az 
első ülés alkalmával elhatározott ügyek intézése által hosszabb időn át el 
voltak foglalva. A nyomtatványok kéziratait, úgy szinten a fontosabb ügy¬ 
iratokat esetről-esetre helybenhagyás végett a bizottság elnökének mutat¬ 
ták be az intézők. 
A bizottság első ülésében elhatározta a következőket: 
1. hogy az összes hazai hírlapok szerkesztősegeihez körleveleket 
intéz; 
2. hogy a vidéki közönséghez magyar és német nyelven fogalmazott 
levelet küld szét; 
3. hogy a vidéki levelezők számára a földrengések magyarázatát és 
megfigyelésének módját tárgyazó röpiratot készít; 
4. hogy ugyancsak a vidéki levelezők számára úgynevezett kérdőíve¬ 
ket nyomat, s végre 
5. hogy az előmunkálatok befejezte után a m. kir. központi meteo¬ 
rológiai intézettel összeköttetésbe lép. 
